als_Latn dik_Latn sag_Latn
Tregimi 18: Jakobi shkon në Haran
A E DI cilët janë këta burra që po flasin me Jakobin? Pasi ka udhëtuar shumë ditë, Jakobi i takon afër një pusi. Këta po kujdeseshin për delet e tyre. Jakobi i pyeti: ‘Nga jeni?’
—Nga Harani,—thanë ata.
—A e njihni Labanin?—i pyeti Jakobi.
—Po. Shiko, ja ku po vjen vajza e tij, Rakela, me tufën e deleve,—u përgjigjën ata. E dallon Rakelën që po vjen atje tej?
Kur Jakobi pa Rakelën me delet e dajës së tij, Labanit, shkoi për të hequr gurin nga gryka e pusit, që të pinin ujë delet. Pastaj Jakobi e puthi Rakelën dhe i tha se kush ishte. Ajo ishte shumë e emocionuar dhe shkoi në shtëpi e i tregoi babait të saj, Labanit.
Labani ishte shumë i gëzuar që Jakobi kishte ardhur të qëndronte me të. E kur Jakobi i kërkoi të martohej me Rakelën, Labani u kënaq. Sidoqoftë, i tha Jakobit të punonte shtatë vjet për të, që të merrte Rakelën. Meqë e donte shumë Rakelën, Jakobi pranoi. Por, a e di çfarë ndodhi kur erdhi koha që ata të martoheshin?
Në vend të Rakelës, Labani i dha Jakobit vajzën e madhe, Lean. Kur Jakobi pranoi të punonte për Labanin edhe shtatë vjet të tjera, ai i dha edhe Rakelën për grua. Në atë kohë Perëndia lejonte që burrat të kishin më shumë se një grua. Por tani, siç tregon Bibla, një burrë duhet të ketë vetëm një grua.
Pyetjet
- Kush është vajza e re në figurë? Çfarë bëri Jakobi për të?
- Çfarë ishte gati të bënte Jakobi për t’u martuar me Rakelën?
- Çfarë bëri Labani kur erdhi koha që Jakobi të martohej me Rakelën?
- Çfarë pranoi të bënte Jakobi që të merrte për grua Rakelën?
Pyetje shtesë
- Lexo Zanafillën 29:1-30.
Si tregoi Jakobi se ishte njeri i ndershëm, edhe atëherë kur Labani e mashtroi? Çfarë mund të mësojmë nga kjo? (Zan. 25:27; 29:26-28; Mat. 5:37)
Si tregon shembulli i Jakobit dallimin ndërmjet dashurisë së vërtetë dhe dashuriçkave? (Zan. 29:18, 20, 30; Këng. 8:6)
Cilat ishin katër gratë që u bënë familja e Jakobit e që më vonë i lindën djem? (Zan. 29:23, 24, 28, 29)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nso_Latn als_Latn als_Latn als_Latn